stanford-oval/wikipedia huggingface dataset:
נשיקה
ההיסטוריה של הנשיקה > בתנ"ך

מגילת שיר השירים מתחילה במילים: "שיר השירים אשר לשלמה. ישקני מנשיקות פיהו כי טובים דודיך מיין", ומפרש רש"י: "לפי שיש מקומות שנושקין על גב היד ועל הכתף, אך אני מתאוה ושוקקת להיותו נוהג עמי כמנהג הראשון, כחתן אל כלה פה אל פה".
על הנשיקות אמרו חז"ל: ”כל נשיקות של תפלות הן, חוץ משלשה: נשיקה של גדולה, נשיקה של פרישות, נשיקה של פרקים ... ויש אומרים: אף נשיקה של קריבות אין בה גנאי” (שמות רבה ה א). קביעה זו מנומקת בדוגמאות מהתנ"ך:
סרטון של התנשקותנשיקה של גדולה, שהיא נשיקה הניתנת כאות של כבוד: נשיקתו של שמואל לשאול לאחר שמשח אותו: ”וַיִּקַּח שְׁמוּאֵל אֶת פַּךְ הַשֶּׁמֶן וַיִּצֹק עַל רֹאשׁוֹ וַיִּשָּׁקֵהוּ” (ספר שמואל א', פרק י', פסוק א').
נשיקה של פרישות, שהיא נשיקה הניתנת בעת פרידה: נשיקתה של ערפה לנעמי בעת שנפרדו: ”וַתִּשַּׁק עָרְפָּה לַחֲמוֹתָהּ” (מגילת רות, פרק א', פסוק י"ד).
נשיקה של פרקים, שהיא נשיקה הניתנת בין ידידים לאחר פרידה ממושכת: נשיקתו של אהרן למשה: ”וַיֵּלֶךְ וַיִּפְגְּשֵׁהוּ בְּהַר הָאֱלֹהִים וַיִּשַּׁק לוֹ” (ספר שמות, פרק ד', פסוק כ"ז)
נשיקה של קריבות, שהיא נשיקה בין קרובי משפחה: נשיקתו של יעקב לרחל בעת פגישתם הראשונה: ”וַיִּשַּׁק יַעֲקֹב לְרָחֵל” (ספר בראשית, פרק כ"ט, פסוק י"א).
ההיסטוריה של הנשיקה > בימי הביניים

בכנסיות ימי הביניים נהוגות היו נשיקות בין המאמינים כדי לבטא קרבה תחת כנפי האל. מנהיגי הכנסייה לא ראו בעין יפה את הנשיקות בין גברים ונשים שהתפללו יחד, ופעלו גם להפריד את הגברים והנשים בתפילות. עם זאת עדיין היה נהוג לנשק צלמיות או להפריח נשיקות באוויר. הפרוטסטנטים הוציאו במאה ה־16 את הנשיקה בכנסייה אל מחוץ לחוק, וגם בכנסייה הקתולית הלכה לחיצת היד והחליפה את הנשיקה כמחוות קרבה טקסית.
סוגי נשיקות > נשיקה צרפתית

במאה ה-18 החלה נשיקת הפה הארוטית להיות מוכרת כ"נשיקה צרפתית" (שם שניתן לה באנגליה). נשיקה זו גם נקראת "נשיקת לשון" או "נשיקה עמוקה" מכיוון שהלשון נוגעת בה בלשון (או בשפתיים) של הצד השני ובדרך-כלל גם חודרת לפיו של הצד השני. הצדדים עשויים להחליף בה רוק, דבר שבדר"כ נחשב לגס בהקשרים אחרים, אבל עשוי להוסיף לרגש ולתשוקה בנשיקה ארוטית. אומנם מרבית מחלות המין לא עוברות על ידי נשיקה, אך החלפת הרוק עלולה להגביר את הסיכויים להידבק במחלות העוברות דרך הפה. מחלה אחת כזו נקראת "מחלת הנשיקה". נשיקה זו מוצגת בסרטים, בדרך-כלל, כדי להצביע על מין מרצון בין זוגות. בדרך-כלל מאהבים משתמשים בה כדי להביע את הרגשות האינטימיים שלהם אחד לשני והיא מקדימה יחסי מין (והרבה פעמים נעשית גם בזמן קיום היחסים).
סוגי נשיקות > נשיקה שוודית (אמריקאית)

נשיקה שוודית היא נשיקה בה השפתיים נוגעות בשפתיים אך ללא מגע או קירוב של הלשון.
לעיתים מלוות במציצה קלה של השפה.
סוגי נשיקות > נשיקה אנגלית

במקביל חלפה מן העולם הנשיקה האנגלית, נשיקה קלה על השפתיים, גם בין גברים לנשים וגם בין בני אותו המין, ששימשה כברכת שלום. מתן משמעות ארוטית לנשיקת השפתיים העבירה את המנהג הזה מהעולם. בתקופה זו גם נחשבה ההומוסקסואליות לתכונה מגונה ופסולה במיוחד, ועל כן נשיקות בין גברים נעלמו כליל. עם זאת בין נשים היא המשיכה עוד זמן רב, ואף קיימת כיום[דרוש מקור]. נשיקה בין גברים חזרה שוב להיות מקובלת בחצרות האצולה של אירופה במאה ה־19.
סוגי נשיקות > נשיקות מפגש ופרידה

נשיקות כמחווה בעת פגישה או פרדה מקובלות מאוד בתרבויות רבות, אף על פי שישנן תרבויות שבהן הן מאוד לא מקובלות. נשיקות כאלה הן לרוב נשיקות על הלחי שמבוצעת על ידי מגע שפתיים בלחי של אדם אחר. יש ומגע השפתיים בלחי הוחלף בקירוב השפתיים סמוך מאוד ללחי אך ללא מגע ("נשיקה באוויר"). בחלק מהתרבויות מנושקות שתי הלחיים, כך למשל נוהגים בארצות ערב, בצרפת, ברוסיה, בברזיל וברומניה. בתרבויות אחרות נשיקה כזו מוצמדת ללחי אחת בלבד, כך למשל מקובל בארגנטינה.
בארצות שונות מקובלת נשיקת כף היד כאות של כבוד והוקרה. חלק מהיהודים הדתיים יוצאי ארצות האסלאם, נוהגים לנשק את כף ידו של רב הקהילה או רב חשוב. אחרים נוהגים לנשק את זקנו של הרב.
"הפרחת נשיקה" היא מחווה של פרידה כלפי אדם אהוב, נפוצה כמשחק בין מבוגר לילד, אך נהוגה גם בין בוגרים. הנפרד מנשק את כף ידו שלו ו"מפריח" את הנשיקה לאוויר לכיוונו של השני. לעיתים המנושק מתחזה כתופס אותה.
סוגי נשיקות > נשיקה אסקימואית

האינואיטים (אסקימואים) נוהגים להביע ברכה או קבלת פנים באמצעות חיכוך הדדי של האפים של שני האנשים הנפגשים. ביטוי ברכה גופני זה זכה בתרבות המערבית לכינוי נשיקה אסקימואית אך המנהג שכיח גם אצל המאורים בניו זילנד ובתרבויות אחרות.
סוגי נשיקות > נשיקת זיוף

נשיקה מזויפת היא נשיקה בה בני הזוג מכניסים את השפתיים לתוך הפה, וכך נוצר קירוב של החלק העליון של הסנטר והחלק שמתחת לאף. אנשים רבים משתמשים בנשיקה זו כשאינם מוכנים להתנשק או כשמנסים להתחזות לזוג. נשיקה זו מוצגת בסרטים רבים ואף זכתה לכינויים רבים.
סוגי נשיקות > נישוק עצמים דוממים

בנוסף לנשיקות בין אדם, מקובל גם לנשק עצמים דוממים. ביהדות נהוג לנשק את המזוזה באמצעות נגיעה בה באצבעות ולאחר מכן נישוק האצבעות. כן נהוג לנשק ספר תורה ולנשק את אבני הכותל המערבי. בקרב העולים לארץ ישראל נהוג היה לנשק את עפרה עם הגיעם אליה.
בנצרות נהוגה נשיקה של מאמינים לצלמיות קודש.
סוגיות בריאותיות

באופן כללי, גילויי אהבה מפיגים מתחים וטובים לבריאות. אולם, בנשיקה קיים לצד גילוי האהבה גם העברה של נוזלי גוף. העברת נוזלי גוף בין בני אדם היא בעלת פוטנציאל להעברת גורמי מחלות. וזה אולי כוחה להפגנת אמון מלא בבן הזוג[דרוש מקור], ולאי חשש או סלידה כלשהי ממנו.
הקיסר טיבריוס בן המאה הראשונה לספירה אסר על נשיקות כליל, משום שחשב שהן הסיבה למגפת פטריית המטאגרה, שגרמה לפגיעות בעור הפנים.
מצביא רומאי בן המאה הראשונה, מחה על "המנהג המחליא של נשיקת פנים מלוכלכות ומכוסות כיבים ופצעים, בין חיילים".
הנשיקה באמנות

"לאורך תולדות האומנות רתמו היוצרים את ייצוגי הנשיקות כדי לבטא, לבד מאהבה רומנטית התרוממות רוח ותשוקה אירוטית. הנשיקה פעלה כאמצעי סימבולי טעון, המעצים את הביטוי האומנותי"
פרסקו מאיטליה מהמאה הראשונה מציג את הקיקלופ פוליפמוס נושק לנימפה גלטאה (תצלום של הפרסקו).
נשיקה מופיעה באמנות הפלסטית מאז ימי הרנסאנס. דוגמאות לכך הן ציורו של אניולו ברונזינו משנת 1550 בערך, ונוס, קופידון, הטפשות והזמן (אנ'), שבו קופידון מנשק את ונוס, ופסלו של אנטוניו קנובה מסוף המאה ה-18, "פסיכה מתעוררת מנשיקת קופידון", המציג את קופידון, אל האהבה והתשוקה המינית בבמיתולוגיה הרומית, מחזיר לחיים את פסיכה אהובתו באמצעות נשיקה.
יצירות מודרניות המציגות נשיקה כוללות, בין השאר, את:
פסלו של אוגוסט רודן, "הנשיקה" (אנ'), מסוף המאה ה-19.
פסלו של קונסטנטין ברנקושי, "הנשיקה" (אנ'), משנת 1909.
ציורו של פרנצ'סקו אייץ, "הנשיקה" (אנ') משנת 1859.
ציורו של גוסטב קלימט, "הנשיקה" (אנ') משנת 1909.
ציורו של מארק שאגאל, "יום הולדת", משנת 1915.
ציורו של פבלו פיקאסו, "הנשיקה" משנת 1969.
הנשיקה כמחוה ארוטית קיבלה תנופה רבה עם הפופולריות של הקולנוע, בעיקר זה ההוליוודי. הנשיקה הראשונה שהוקרנה בקולנוע הופיעה בסרט הנשיקה אותו הפיק תומאס אדיסון בשנת 1896. מפורסמות במיוחד סצנות הנשיקה בסרטים "חלף עם הרוח" ו"קזבלנקה".
צילום אייקוני של נשיקה הוא "יום הניצחון על יפן בכיכר טיימס". התצלום פורסם בכתב העת "לייף" והפך לאייקון המזוהה עם סיום מלחמת העולם השנייה.
ראו גם

יום הנשיקות הבין-לאומי
נשיקה אסקימואית
נשיקת יד
לקריאה נוספת

פול ג'ואנידס, סקס עכשיו, פרק הנשיקה, תרגום: אהוד תגרי, בבל, 2000.
הערות שוליים

↑  Shake some hands, kiss some babies ... it's the right thing to do. Smith M., EMS World. 2010 Dec;39(12):22.
↑  Arch Sex Behav. 1977 Mar;6(2):143-54. The clinical profile of male transsexuals living as females vs. those living as males. Langevin R, Paitich D, Steiner B.
↑  Opus polyhistoricum, dissertationibus XXV : De osculis, subnexisq; de Judae Ingenio, vita & fine, sacris epiphyllidibus, absolutum
↑  William Park, The reasons humans started kissing, www.bbc.com
↑  אסור לפספס, הסיבה הדוחה שבגללה בני אדם החלו להתנשק, באתר Sheee, ‏19 בנובמבר 2024
↑  יורם שורק, ‏דברים שיורמים יודעים: למה מתנשקים?, באתר "הידען", 19 בפברואר 2021
↑  Nickole Brown, The Evolution of a Kiss, Guernica, ‏11 באוקטובר 2016
↑   ניו יורק טיימס, חוקרים סבורים ששורשי הנשיקה הרומנטית עתיקים משחשבנו, באתר הארץ, 18 בפברואר 2024
↑  A balbale to Inana (Dumuzid-Inana D), Faculty of Oriental Studies, University of Oxford
↑  Ancient Love Poetry
Egyptian Love Poetry From The New Kingdom
↑  E. Washburn Hopkins, The Sniff-Kiss in Ancient India, Journal of the American Oriental Society, Vol. 28 (1907), pp. 120-134, in JSTOR
↑  Rossella Lorenzi, Kissing's Long History: A Timeline, Discovery, February 14, 2013
↑  יאיר זקוביץ, על הכמיהה, לנשיקה במגילת שיר השירים, באתר ישראל היום, 14 באפריל 2020
↑  בלדד השוחי, מה מקור המושג "נשיקה צרפתית"?, באתר ערוץ עשר
↑  Res Aging. 2009 May 1;31(3):318-344. Gender and Friendship Norms Among Older Adults. Felmlee D, Muraco A.
↑  Greeting modalities preferred by patients in pediatric ambulatory setting. Eymann A, Ortolani M, Moro G, Otero P, Catsicaris C, Wahren C. Arch Argent Pediatr. 2011 Feb;109(1):14-7.
↑  Health Commun. 2007;22(2):123-32. Human affection exchange: XIII. Affectionate communication accelerates neuroendocrine stress recovery. Floyd K, Mikkelson AC, Tafoya MA, Farinelli L, La Valley AG, Judd J, Haynes MT, Davis KL, Wilson J.
↑  Med Hypotheses. 2010 Feb;74(2):222-4. Epub 2009 Oct 13. Kissing as an evolutionary adaptation to protect against Human Cytomegalovirus-like teratogenesis. Hendrie CA, Brewer G.
↑  K-I-S-S-I-N-G: Tidbits from the History of Kissing., באתר neatorama.com
↑  איה לוריא, חתום בנשיקה, באתר ישראל היום, 14 באפריל 2020
↑  Marc Chagall: Birthday, באתר MOMA
↑  The Kiss, 1969 by Pablo Picasso
| --- | --- |
בקרת זהויות :  NLI: 987007545800505171  BNE: XX4576487  BnF: cb11975237d (data)  GND: 4114340-1  LCCN: sh85072549  NDL: 00570812  NKC: ph174191 
נשיקה יכולה להביע גם קרבה ללא הקשר רומנטי, כמו ביטוי של אהבה וחיבה בין חברי משפחה או ידידים. בתמונה – אם המנשקת את בנה
אישה וגבר מתנשקים בצילום לחתונתם.
זוג גברים מתנשק, מילאנו, 2010.
דניס תאצ'ר נושק את ידה של ננסי ריגן בעת ביקורה בבריטניה, 1988
נשיקה כחלק מטקס קבלת פנים
רוק הדסון וג'ולי אנדרוז מתנשקים בסרט דרלינג לילי (1970)
נואה קאהן

| --- | --- |

 לידה:  1 בינואר 1997 (בן 28) Strafford, ארצות הברית 
 מוקד פעילות:  ארצות הברית 
 תקופת הפעילות:  מ-2016 
 מקום לימודים:  תיכון הנובר 
 כלי נגינה:  מנדולינה, גיטרה, בנג'ו 
 חברת תקליטים:  ריפבליק רקורדס, מרקורי רקורדס 
 פרופיל ב-IMDb
 
נואה קאהן (באנגלית: Noah Kahan; נולד ב-1 בינואר 1997) הוא זמר-יוצר אמריקאי ממוצא יהודי.
קורות חיים > ראשית חייו

קאהן נולד בסטאפורד, ורמונט (אנ') לאב יהודי ולאם נוצריה, ולמד בתיכון האנובר. כשהיה בן 8, קאהן החל לכתוב שירים, שהעלה אותם מאוחר יותר ל-SoundCloud.
השראתויו של קאהן הם פול סיימון, קט סטיבנס, Counting Crows, הוזייר וממפורד אנד סאנז.
קורות חיים > קריירה

ב-2016, קאהן הוחתם אצל חברת התקליטים ריפבליק רקורדס. בהמשך השנה, הוא החל לעבוד על מספר סינגלים עם המפיק ג'ואל ליטל. בינואר 2017, הוא הוציא את הסינגל הראשון שלו, "Young Blood".
ב-15 בספטמבר 2017, הוא הוציא את הסינגל "Hurt Somebody". ב-12 בינואר 2018, הוא הוציא גרסה מחודשת לשיר, בשיתוף פעולה עם הזמרת ג'וליה מייקלס. הגרסה המחודשת הגיעה, בשיאה, למקום השמיני בפלנדריה.
ב-12 בינואר 2018, הוא הוציא את המיני-אלבום הראשון שלו, Hurt Somebody. בהמשך השנה, הוא הוציא את הסינגל "False Confidence". השיר הגיע, בשיאו, למקום השמיני במצעד האיירפליי האלטרנטיבי למבוגרים של בילבורד.
ב-2019, הוא הוציא את הסינגלים "Mess" ו-"Cynic". השירים הגיעו, בשיאם, למקומות ה-26 וה-30 במצעד האיירפליי האלטרנטיבי למבוגרים של בילבורד בהתאמה.
ב-14 ביוני 2019, הוא הוציא את אלבום האולפן הראשון שלו, Busyhead.‏
ב-1 במאי 2020, הוא הוציא את המיני-אלבום השני שלו, Cape Elizabeth.
ב-17 בספטמבר 2021, הוא הוציא את אלבום האולפן השני שלו, I Was/I Am.
ב-18 ביולי 2023 הוא הוציא את הסינגל "Dial Drunk" עם פוסט מאלון. ב-23 בנובמבר קאהן ציין את הופעת הבכורה שלו בטרקלין ה-Live Lounge של רדיו BBC 1 הכללה את השיר "Stick Season" וקאבר לבלדה של אוליביה רודריגו, "Lacy". קאהן צפוי להופיע כאורח מוזיקלי ב"סאטרדיי נייט לייב", בהנחיית אמה סטון, ב-2 בדצמבר.
דיסקוגרפיה > אלבומי אולפן

2019: Busyhead
2021: I Was/I Am
2022: Stick Season
דיסקוגרפיה > מיני-אלבומים

2018: Hurt Somebody
2020: Cape Elizabeth
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס גראמי | תגלית השנה | נואה קאהן | מועמדות |  |
| 2024 | פרס בחירת הקהל | האמן החדש של השנה | נואה קאהן | מועמדות |  |
| 2024 | פרס המוזיקה הבריטית | השיר הבינלאומי הטוב ביותר | "Stick Season" | מועמדות |  |
| 2024 | פרס המוזיקה של iHeartRadio | האמן החדש הטוב ביותר (אלטרנטיבי ורוק) | נואה קאהן | זכייה |  |
| 2024 | פרס המוזיקה של iHeartRadio | פרס הכוכב החברתי | נואה קאהן | מועמדות |  |
| 2024 | פרס המוזיקה של iHeartRadio | הליריקה הטובה ביותר | "Dial Drunk" | מועמדות |  |
| 2024 | פרס איגוד מוזיקת הקאנטרי | האירוע המוזיקלי של השנה | "Cowboys Cry Too" (עם קלסי בלריני) | מועמדות |  |
| 2024 | פרס המוזיקה של בילבורד | אמן רוק מוביל | נואה קאהן | מועמדות |  |
| 2024 | פרס המוזיקה של בילבורד | האלבום המוביל של בילבורד 200 | Stick Season | מועמדות |  |
| 2024 | פרס המוזיקה של בילבורד | אלבום רוק מוביל | Stick Season | זכייה |  |
| 2024 | פרס המוזיקה של בילבורד | שיר רוק מוביל | "Stick Season" | מועמדות |  |
| 2025 | פרס גראמי | ביצוע הקאנטרי הטוב ביותר של צמד/להקה | "Cowboys Cry Too" (עם קלסי בלריני) | מועמדות |  |
פרסים ומועמדויות > הופעות ברשימות

2025: פורבס 30Under30
הערות שוליים

↑  "Takeover Tuesday". Billboard (באנגלית אמריקאית). ארכיון מ-2018-04-17. נבדק ב-2018-03-22.
↑  "Noah Kahan | Biography & History | AllMusic". AllMusic. ארכיון מ-2018-05-20. נבדק ב-2018-03-22.
↑  "Exclusive Interview with Noah Kahan". The Fix. ארכיון מ-2018-05-21. נבדק ב-2018-05-19.
↑  "Singer Noah Kahan leaves small town life behind". Chicago Pride. ארכיון מ-2018-05-22. נבדק ב-2018-05-19.
↑  "Noah Kahan Calls On Julia Michaels For A Duet Version Of "Hurt Somebody". Idolator. ארכיון מ-2021-10-16. נבדק ב-2018-05-19.
↑  Finally! Noah Kahan Announces Debut LP, ‘Busyhead’ (אורכב 16.10.2021 בארכיון Wayback Machine) - Idolator (published April 8, 2019)
↑  Ashley Iasimone, Noah Kahan Covers Olivia Rodrigo’s ‘Lacy’ for BBC Radio 1 Live Lounge, Billboard, ‏2023-11-25 (באנגלית אמריקאית)
↑  2024 GRAMMY Nominations: See The Full Winners & Nominees List | GRAMMY.com, grammy.com
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  music, Guardian (2024-03-02). "Brit awards 2024 – full list of winners". The Guardian (באנגלית בריטית). ISSN 0261-3077. נבדק ב-2024-03-10.
↑  2024 iHeartRadio Music Awards: See The Full List Of Winners, iHeart (באנגלית)
↑  Glenn Garner, CMA Awards: Morgan Wallen, Chris Stapleton Top Winners List, Deadline, ‏2024-11-21 (באנגלית אמריקאית)
↑  Katie Atkinson, Here Are the 2024 Billboard Music Awards Winners: Full List, Billboard, ‏2024-12-13 (באנגלית אמריקאית)
↑  2025 GRAMMYs: See The Full Winners & Nominees List | GRAMMY.com, grammy.com
↑  Forbes 30 Under 30 2025: Celebrities, Forbes (באנגלית)
| --- | --- |
בקרת זהויות :  GND: 1189178184  ISNI: 0000 0004 6662 6559  LCCN: n2019068662  MusicBrainz: a2a3f910-b188-43e7-81d0-f1ac2a2f3e12  VIAF: 3782156223654805400005   WorldCat (עם VIAF): 3782156223654805400005
החבדניקים (מחזמר)

| --- | --- |
 בימוי:  גלעד קמחי ואודי גוטשלק
 הפקה:  עדי פולק וחיים סלע
 כתיבה:  אודי גוטשלק
 מוזיקה:  אלעד פרץ
 מקום ההתרחשות:  כפר חב"ד שכונת סבידור, תל אביב-יפו
 תקופת ההתרחשות:  מחזה עכשווי
 מדינה:  ישראל ישראל
 סוגה:  קומדיה
 הצגת בכורה:  12 באוגוסט 2022
 מספר מערכות:  2
 משך ההצגה:  שעתיים ועשרים דקות
 שפה:  עברית
 "החבדניקים", באתר התיאטרון הקאמרי
 
החבדניקים הוא מחזמר ישראלי מאת אודי גוטשלק שעלה בתיאטרון הקאמרי באוגוסט 2022.
הפקה

אודי גוטשלק - יוצר המחזמר
אודי גוטשלק, וגלעד קמחי - במאי המחזמר
אלעד פרץ - מלחין שירי המחזמר
אביחי חכם - כיראוגרף
אלעד פרץ, ואמיר לקנר - ניהול מוזיקלי
רועי אופנהיים - ניצוח תזמורת המהפכה
דמיון לספר המורמונים

מבקרים שונים הצביעו על דמיון בין העלילה והשירים לבין אלה של המחזמר המצליח ספר המורמונים.
תקציר העלילה > מערכה שנייה

חיים המתוסכל והפגוע מתחנן לאלוהים שייתן לו סימן מה היעוד שלו בחיים ("תן לי סימן") ואלוהים שולח את משה רבינו (אוראל צברי/עידן אלתרמן) להתגלות לו ומשה מספר לו שהייעוד שלו הוא לשחרר את העובדים הזרים של מנשה מעבדות לחירות ועל הדרך בטעות אומר לו שבעתיד אחיו יהודה ייצא מהארון. בינתיים בכפר חב"ד יהודה מתכונן לחתונה שלו עם ביתו של הרב אבל הוא מתענה לגבי זהותו המינית ("דין רודף"). במועדון "סבידור 69" לעומת זאת מנשה ממשיך להתעלל ולהעביד בפרך את העובדים ואך יורה בניסים בשתי הרגליים עד שמרותק לכיסא גלגלים ("שכונת סבידור" - רפריזה 2). חיים, בהשראת התגלותו של משה, מגיע למועדון וקורא למנשה "שלח את עמי". מנשה מזלזל בו ומבריח אותו ביריות מהמקום. רון מגיע לבית חב"ד בתחפושת של שליח וולט, נפגש עם יהודה ומתוודה בפניו על אהבתו אליו, אבל יהודה כועס עליו שהוא בלבל אותו לגבי זהותו המינית. כועס על יהודה, רון מעדכן אותו על כך שחיים הסתבך עם מנשה. מבוהל, יהודה חוזר עם רון לתל אביב כדי לעזור לאחיו.
חיים חוזר לבית חב"ד ושוב מוצא את עצמו מיואש וזועק לאלוהים לעזרה ("דין רודף" - רפריזה). העובדים הזרים, ששמעו את אומץ ליבו ואמונתו של חיים במועדון והתרשמו ממנו, מגיעים גם לבית חב"ד וחיים מעביר אותם סוג של הליך גיור ("שיר הגיור"). יהודה מגיע לבית חב"ד, מזדעזע ממעשיו של חיים שגייר שלא כהלכה את העובדים הזרים, מתעקש שחיים יחזור איתו לבית חב"ד. באותו רגע מגיע מנשה זועם על כך שהעובדים הזרים שלו עזבו אותו, הוא מצווה עליהם לחזור למועדון ויורה בחיים, שנופל ארצה. יהודה מתאבל על אחיו כשלפתע חיים מתעורר ומסתבר שהכדור פגע בספר החת"ת הקטן שתמיד נמצא אצלו בכיסו. האחים רוקחים תוכנית איך להביס את מנשה ולהצליח לשחרר את העובדים הזרים ("דקה ו-40 שניות" - רפריזה).
יהודה מגיע למועדון ואומר גם הוא למנשה "שלח את עמי", וטוען שהוא ממשיך את מה שאחיו לא הצליח לסיים. יהודה מזהיר את מנשה שנפתחה עליו "עין" כי הרג אדם בשם חיים. העובדים הזרים, שמעורבים בתוכנית החילוץ, מפחידים את מנשה מה המשמעות של ה"עין" שנפתחה עליו עד הרגע שבוא חיים מגיח מחופש לשד מפחיד. מנשה המפוחד מנסה לירות בחיים שוב אבל במקום זה נופל ארצה בעצמו. מתגלה שניסים הגיע וירה במנשה בראשו לפני שזה הספיק לירות ("מנשה"). חיים ויהודה חוגגים את הצלחתם אבל אז מגיעים הרב הראשי ועוזרו (אוראל צברי/עידן אלתרמן), שדורשים מיהודה וחיים לחזור לכפר חב"ד ומבטיחים ליהודה שאם יחזור הוא יהיה רב גדול בעתיד. במקום זאת, יהודה יוצא מהארון בפני כולם ומתוודה על אהבתו לרון. גם חיים מודיע לרב שהוא רוצה להתחתן עם מרי, כעת הגיורת מרים, ולא עם אף אחת אחרת על אף שהיא גויה. למרות הכל הרב מקבל את חיים ויהודה וגם גאה בהם שהם בחרו להיות מי שהם למרות האיסורים הקשים הרבים של ה'.
יום החתונה הגיע. מסתבר שמנשה חי ושהוא עובד בפרך אצל חנה חיה שהיא המארגנת של החתונה. ואז מגיע טקס החופה שבו מתחתנים שלושה זוגות: חיים ומרי, רון ויהודה, ולהפתעת הקהל גם ניסים ורחל. כל הזוגות מתחתנים בטקס מרגש וכולם מאושרים ושמחים ("יום מיוחד" - רפריזה 2).
שחקנים ודמויות

יהודה קופל (עופרי ביטרמן) - חבדניק בן 23, תאום של חיים, רווק שמשדכים לו את ביתו של רב הכפר אך הוא לא מעוניין להתחתן איתה בשלב זה. עוזר לאחיו חיים למצוא שידוך בתל אביב ונתקל במראות שלא נראים בכפר חבד. בסוף יוצא מהארון ומתחתן עם רון.
חיים קופל (רפאל עבאס) - חבדניק בן 23, תאום של יהודה, רווק שמנסים לשדך לו מישהי אך ללא הצלחה כי הוא תמיד הורס פגישות מהסוג הזה. מגורש מכפר חבד עד שימצא שידוך מתאים. חנה חיה שולחת אותו לשכונת סבידור בתל אביב לבת דודתה, חיה חנה, במטרה שתפגיש לו מישהי שמתאימה לו. לבסוף מתחתן עם מרי.
חנה חיה (טלי אורן/שני שאולי) - שדכנית מהוללת שמתגוררת בכפר חבד. מוצאת ליהודה שידוך ומנסה למצוא לחיים שידוך אחרי 623 שידוכים שכשלו לו. בת דודתה של חיה חנה.
חיה חנה (טלי אורן/שני שאולי) - חבדניקית שעובדת בבית חבד בשכונת סבידור ביחד עם בעלה. מנסה לשדך לחיים את ביתה רחל אך ללא הצלחה. בת דודתה של חנה חיה.
מרדכי (אוראל צברי/עידן אלתרמן) - חבדניק שמתגורר בבית חבד. מלווה את הרב לכל מקום.
רון (אלעד אטרקצ'י) - בעל עסק לשמלות כלה בשם "כלה קלה" בשכונת סבידור. הומוסקסואל ומופיע כדראג קווין במועדון 69 של מנשה כדי לממן את העסק שלו.
מנשה (יניב סוויסה/נדב אסולין) - ראש ארגון פשע בשכונת סבידור. בעל מועדון בשכונת סבידור 69. גובה תמלוגים מחנויות בשכונת סבידור בעזרת ניסים והעובדים הזרים שלו. הנבל הראשי של המחזמר. לבסוף הופך להיות עובד של חנה חיה.
ניסים (דניאל סטיופין/שהם שיינר) - עובד אצל מנשה במועדון. נשלח על ידי מנשה לגבות כסף מהחנויות בשכונה. תמיד חבוש כי מנשה יורה בו.
מרי (מאיה לבני) - עובדת זרה שעובדת במועדון 69 של מנשה.
רינה קומרנסקי (בר קליין) - בתו של הרב החסיד. מיודעת להתחתן עם יהודה.
שרה פרידמן (אלונה טננבאום-נפתלי) - חסודה בת 38. סירבה לחיים בשידוך.
רחל (יפעת זהר כהן/דור אוחיון) - בתה של השדכנית חיה חנה. מתקשה במציאת שידוך ומשודכת לחיים. לבסוף, רחל מתחתנת עם ניסים.
משה רבנו (אוראל צברי/עידן אלתרמן) - מדריך את חיים לשחרר את העובדים הזרים מעבדות לחירות.
אבי הנרקומן (גלעד מרחבי/דין גרבר) - נרקומן שכונתי, שבדרך כלל נמצא ברחוב ומזריק סמים.
הלהקה: מתן און ימי, יפעת זהר כהן, אור משה, דור אוחיון, אלונה טננבאום, בר קליין, אופק זרקו, רועי ניב, טופז אבדנג, אנטולי שנפלד, עדי מיוחס, שי שטרית, שחף בוארון, רפאל בנימין, אדיר בובליל, יעל דובר.
שירים

המוזיקה במחזמר נוצרה על ידי אלעד פרץ ואת המילים לשירים כתב אודי גוטשלק. את המוזיקה מנגנת תזמורת המהפכה בלייב על הבמה ולפעמים אף לוקחת חלק בעלילה.
ב-20 בנובמבר 2024, יצא פסקול המחזמר המלא לפלטפורמות הסטרימינג השונות.
| מערכה | מס' | שם השיר | ביצוע |
| --- | --- | --- | --- |
| מערכה ראשונה | 1 | אוברטורה | תזמורת |
| מערכה ראשונה | 2 | יום מיוחד | עופרי ביטרמן, רפאל עבאס, טלי אורן/שני שאולי, אוראל צברי/עידן אלתרמן, אלעד אטרקצ'י ולהקה |
| מערכה ראשונה | 3 | דקה וארבעים שניות | עופרי ביטרמן, רפאל עבאס |
| מערכה ראשונה | 4 | זאת הזדמנות | עופרי ביטרמן, רפאל עבאס |
| מערכה ראשונה | 5 | זאת תל אביב | אלעד אטרקצ'י ולהקה |
| מערכה ראשונה | 6 | שכונת סבידור | מאיה לבני ולהקה |
| מערכה ראשונה | 7 | אוהבים את חב"ד | טלי אורן/שני שאולי ולהקה |
| מערכה ראשונה | 8 | אווץ' ביזי ביזי | אלעד אטרקצ'י ולהקה |
| מערכה ראשונה | 9 | רחל | טלי אורן/שני שאולי, רפאל עבאס, להקה |
| מערכה ראשונה | 10 | בחב"ד אתה אף פעם לא לבד | להקה |
| מערכה שנייה | 1 | פתיחת מערכה ב' | תזמורת |
| מערכה שנייה | 2 | תן לי סימן | רפאל עבאס |
| מערכה שנייה | 3 | דין רודף | עופרי ביטרמן |
| מערכה שנייה | 4 | רפריזה שכונת סבידור | טופז אבדנג |
| מערכה שנייה | 5 | רפריזה דין רודף | עופרי ביטרמן |
| מערכה שנייה | 6 | שיר הגיור | רפאל עבאס והלהקה |
| מערכה שנייה | 7 | רפריזה דקה וארבעים שניות | עופרי ביטרמן, רפאל עבאס |
| מערכה שנייה | 8 | מנשה | להקה |
| מערכה שנייה | 9 | כל הקלישאות | כל משתתפי המחזמר |
הערות שוליים

↑  "החבדניקים" קצת מגמגם, אבל אלוהים - לפחות הוא מנסה, באתר ‏מאקו‏, 16 באוקטובר 2022
↑  יעל שוב, ‏מאיפה האובססיה החדשה של התיאטרון לחבר בין דתיים להומואים?, באתר "Time Out ישראל", 13 בנובמבר 2022
↑  "The Israeli Musical Aiming to Be a Jewish 'Book of Mormon'". Haaretz (באנגלית). נבדק ב-2023-06-25.
השתחווית השחקנים בסיום ההצגה. בשורה הראשונה השחקנים הראשיים מימין לשמאל: אוראל צברי (בתפקיד המלווה של הרב, ואחר כך בתפקיד דמות משה רבנו), שלומי קוריאט (מנשה - ראש ארגון הפשע), טלי אורן (בתפקיד כפול כשדכנית חנה חיה וכשדכנית חיה חנה), רפאל עבאס (בתפקיד חיים קופל), עופרי ביטרמן (בתפקיד יהודה קופל), אלעד אטרקצ'י (בתפקיד רון ההומוסקסואל), דניאל סטיופין (בתפקיד ניסים, עוזרו של מנשה), מאיה לבני (בתפקיד מרי - עובדת זרה).
קלסי בלריני

| --- | --- |
בלריני בהופעה ב-2017
בלריני בהופעה ב-2017
 לידה:  12 בספטמבר 1993 (בת 31) מאסקוט, טנסי, ארצות הברית
 שם לידה:  קלסי ניקול בלריני
 מוקד פעילות:  ארצות הברית
 תקופת הפעילות:  מ-2014
 עיסוק:  זמרת-יוצרת
 סוגה:  קאנטרי • קאנטרי פופ • פופ
 שפה מועדפת:  אנגלית
 כלי נגינה:  קול, גיטרה
 חברת תקליטים:  בלאק ריבר
 בן זוג:  צ׳ייס סטוקס
 kelseaballerini.com
 פרופיל ב-IMDb
קלסי ניקול בלריני (באנגלית: Kelsea Nicole Ballerini; נולדה ב-12 בספטמבר 1993) היא זמרת-יוצרת אמריקאית. היא החלה לכתוב שירים בילדותה וחתמה על חוזה הקלטות עם בלאק ריבר אנטרטיינמנט ב-2014, דרכה הוציאה את אלבום האולפן הראשון שלה בשנה שלאחר מכן, The First Time. אלבום האולפן השני שלה, Unapologetically, יצא בעקבותיו ב-2017. שני האלבומים הראשונים של בלריני הנפיקו שבעה שירים במצעד שירי הקאנטרי והקאנטרי איירפליי. יש לה ארבעה שירים שהגיעו למקום הראשון; החל מסינגל הבכורה שלה "Love Me Like You Mean It", שהפך אותה לאמנית הראשונה שהשיגה סינגל בכורה שהגיע לראש המצעד מאז קארי אנדרווד ב-2006. אחריו יצאו "Dibs" ו-"Peter Pan", שהגיעו בשיאם למקומות הראשונים במצעדים גם כן; שיא לזמרת קאנטרי. אלבומי האולפן השלישי והרביעי שלה, Kelsea ו-Ballerini, יצאו שניהם ב-2020.
קורות חיים

קלסי בלריני נולדה ב-12 בספטמבר 1993, וגדלה בנוקסוויל, טנסי. אביה, אד, מנהל מכירות לשעבר של תחנת קאנטרי במדינה, הוא ממוצא איטלקי בחלקו. אמה, קרלה, עבדה בשיווק בחברת הוצאה לאור של תומאס נלסון ובחברת נוספות. היא בת יחידה. היא התחילה לקחת שיעורי ריקוד כשהייתה בת שלוש והפסיקה עשר שנים מאוחר יותר.
היא שרה במקהלות הכנסייה ובתי הספר. היא כתבה את השיר הראשון שלה בגיל 12 עבור אמה.
ב-17 בינואר 2020, היא התארחה ברמיקס של הסינגל "If We Never Met" של ג'ון קיי.
ב-9 ביוני 2021, היא הוציאה, בשיתוף פעולה עם הלהקה האמריקאית, LANY, את הסינגל "I Quit Drinking".
בשנת 2024, בלריני צפויה להנחות את טקס פרסי המוזיקה של CMT לשנת 2024, שישודר בשידור חי ברשת CBS. באותה שנה, שיחקה בפרק של סדרת הדרמה הרפואית  מבית ABC, "ד"ר אודיסאה" (אנ') בתור ליסה פרסונס.
חיים אישיים

במרץ 2016 בלריני החלה לצאת עם זמר הקאנטרי האוסטרלי מורגן אוונס. הם התארסו בדצמבר 2016 ונישאו ב-2 בדצמבר 2017 במקסיקו. לאחר 6 שנות זוגיות, באוגוסט 2022 בלריני הכריזה כי היא ואוונס מתגרשים. הליך הגירושין נגמר בנובמבר 2022.
בפברואר 2023 נודע כי בלריני במערכת יחסים עם השחקן האמריקאי צ'ייס סטוקס.